Trieda: **I. AO** 6. 4. – 8. 4. 2020

Predmet: **SJL**

**OHYBNÉ SLOVNÉ DRUHY**

**Podstatné mená**  
Delíme ich na:  
- **konkrétne** (chlap, stroj) – **abstraktné** (mladosť, umenie)  
- **všeobecné** (výhra, odpoveď) - **vlastné** (Slovák, Bratislava)  
- životné – neživotné (len pri mužskom rode – zlí psi – zlé psy)  
  
**Prídavné mená**   
  
Delíme ich na:   
**vlastnostné** (pekný, cudzí) -môžu byť   
1. akostné (stupňujú sa - veľký) stupňovanie - pozitív, komparatív, superlatív  
2. vzťahové (nedajú sa stupňovať - sklený)  
3. živočíšne (páví)  
  
**privlastňovacie** (otcov, matkin).  
  
**Zámená**  
  
Delíme ich na:  
  
- osobné – základné (ja, ty) a privlastňovacie (môj, tvoj)  
- zvratné – základné (sa, si) a privlastňovacie (svoj)  
- ukazovacie (ten, taký)  
- opytovacie (kto, čo, aký. ktorý)  
- vzťažné (opytovacie zámená v súvetiach – Bol to ten kvet, čo tak krásne voňal.)  
- vymedzovacie (nikto, všetci, každý, inde, ničí, sám)  
- neurčité (ktosi, niekto, dakto, voľačo)  
  
**Číslovky:**   
  
Delíme ich na:  
- základné (jeden, dva)  
- skupinové (dvoje, troje)  
- radové (prvý, druhý)  
- druhové (dvojaký, trojaký)  
- násobné (dvakrát, tri razy)

**Slovesá**  
- zvratné (tešiť sa, priať si) a nezvratné (plakať, čítať)  
- plnovýznamové a neplnovýznamové  
  
Plnovýznamové slovesá delíme na:  
činnostné (písať, spievať) - stavové (spať, rásť)  
predmetové (čítať, stavať) - bezpredmetové (bežať, kričať)  
prechodné (písať, čítať) väzba v akuzatíve - neprechodné (odolať, vládnuť)

\* poznámky prepísať do zošita

Predmet: **OBN**

REALIZÁCIA PRÁVA, PRÁVNE VZŤAHY

* **Subjekt,** ktorý má [právnu subjektivitu](https://sk.wikipedia.org/wiki/Pr%C3%A1vna_subjektivita). Relevantný právny úkon s cieľom vyvolať zamýšľané právne následky smie uskutočniť len osoba, ktorá má naň dostačujúcu [spôsobilosť právne konať](https://sk.wikipedia.org/wiki/Sp%C3%B4sobilos%C5%A5_na_pr%C3%A1vne_%C3%BAkony). Ak je právny úkon, na ktorý treba mať spôsobilosť na právne úkony v plnom rozsahu (napr. založiť si živnosť) uskutočnený osobou maloletou, osobou s obmedzenou právnou spôsobilosťou alebo osobou pozbavenou spôsobilosti právne konať, pokladá sa za neplatný od počiatku.
* **Vôľa,** resp. psychický vzťah konajúceho k zamýšľanému konaniu. Vyžaduje sa vôľa:
  + **slobodná,** čiže neuskutočnená pod fyzickým či psychickým nátlakom, v tiesni alebo za nápadne nevýhodných podmienok;
  + **vážna** (skutočne daná), keď konajúca osoba chce vyvolať právne následky. Právny úkon je neplatný, ak sa vôľa prejaví v rámci hry, žartu, názorného vyučovania;
  + **neomylná** - omyl ale nesmie byť vyvolaný úmyselne alebo ľsťou.
* **Prejav vôle** musí byť
  + **zrozumiteľný,** napr. len čitateľný právny úkon písaný rukou je platný;
  + **určitý,** t. j. ak obsah právneho úkonu je priveľmi vágny, neistý a pochybný, pokladá sa za neplatný;
  + **forma** - ak právo predpisuje právnemu úkonu určitú formu, aby bol platný, je potrebné túto formálnu stránku dodržať. Ak sa výslovne nevyžaduje určitá forma alebo nevyplýva z dohody strán, vtedy sú platné aj neformálne právne úkony. Na základe tohto sa rozlišujú formálne a neformálne právne úkony. Napr. výpoveď musí mať písomnú formu, inak je neplatná; pracovná zmluva nemusí mať písomnú formu - je platná, aj keď sa uzavrie ústne, ak sa účastníci dohodnú o všetkých jej náležitostiach vyplývajúcich zo Zákonníka práce .
* **Objekt (predmet)** právneho úkonu vyžaduje
  + **možnosť plnenia** - neplatnosť právneho úkonu spôsobuje len objektívna nemožnosť, ktorá existuje v čase urobenia právneho úkonu, teda nie nemožnosť vzniknutá dodatočne (napr. fyzická existencia veci, ktorá je predmetom kúpnej zmluvy, lebo nemožno predať ani kúpiť neexistujúcu vec);
  + **dovolenosť** vymedzuje § 39 Občianskeho zákonníka: "Neplatný je právny úkon, ktorý svojím obsahom alebo účelom odporuje zákonu alebo ho obchádza alebo sa prieči dobrým mravom."

\* z učiva si urobiť poznámky